Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Tutkimme tänään Ilmestyskirjan lukua 18.
Siinä puhutaan tuomiosta -
tai voimakkaammin ilmaistuna vihasta.
Kun ymmärrämme Raamatun opetusta oikein, -
huomaamme, että rakkauden, laupeuden ja armon Jumala -
on myös koston Jumala.
Hänen kostonsa ilmenee hänen tuomioissaan ja vihassaan.
Olkaamme siis viisaita, jottemme joutuisi kohtamaan hänen vihaansa -
vaan saisimme vastaanottaa hänen hyvyyttään.
Hyvyyttään hän tahtoo meille osoittaa.
Mutta kaikki riippuu siitä, miten vastaamme Jeesukselle.
Otammeko hänen armonsa vastaan? Muualta ei armoa löydy.
Pääsemme Jumalan armosta osallisiksi uudesta liitosta.
Uuden liiton sana "uusi" -
johtaa ajatukset Jumalan valtakuntaan.
Sanat uusi ja Jumalan valtakunta liittyvät läheisesti toisiinsa.
Uusi liitto on Jumalan kanssa tehty sopimus, -
joka koskee hänen valtakuntaansa.
Ihmisen kannattaa mieluummin olla Jumalan valtakunnassa -
kuin joutua kohtaamaan hänen vihansa.
Otetaan esille Ilmestyskirjan 18. luvun jae 1.
Johannes saa jatkuvasti Ilmestyskirjassa -
ilmestystä enkeleiden välityksellä.
Nämä enkelit tulevat aina taivaasta.
Sillä halutaan sanoa, että Johannes saa ilmestystä taivaasta.
Raamatussa taivas liittyy Jumalan valtakuntaan.
Toisin sanoen Johannes saa Jumalan valtakuntaa koskevaa ilmestystä.
Sakarja opettaa, että Jumalan valtakunnan tuloa edeltävät tuomiot.
Se näkyy selvästi sekä Ilm. 18:sta että Ilm. 20:sta, -
jossa kerrotaan uudesta Jerusalemista.
Ilm. 18:1: -
"Sen jälkeen minä näin tulevan taivaasta alas erään toisen enkelin, -
jolla oli suuri valta, -
ja maa valkeni hänen kirkkaudestaan."
Raamattu on Jumalan innoitettu, täydellinen Sana -
eikä siinä ole virheitä.
Sanassa kuitenkin käytetään tyylikeinoja, -
joita on käytetty sen ajan kirjallisuudessa, -
jotta sanoma välittyisi selkeämmin.
Jos tunnet nämä tyylikeinot, ymmärrät tämän kohdan paremmin.
Koko luku käsittelee tuomiota.
Sitä ennen Jumalan kirkkaus valaisee kuitenkin koko maailman.
Se on hyvä asia.
Mutta Jumalan kirkkaus ilmenee hänen tuomioidensa kautta.
Jos emme sitä käsitä, meidän on vaikea pysyä kuuliaisina.
Jumalan täytyy tuomita, ennen kuin hänen kirkkautensa ilmestyy.
Hesekielissä ja Ilm. 4:ssä sanotaan: -
"Pyhä, pyhä, pyhä on Herra Sebaot."
Sebaot tarkoittaa sotajoukkojen päällikköä.
"Pyhä, pyhä, pyhä on sotajoukkojen Herra."
Siinä viitataan Jumalaan tuomarina.
Koko maa täyttyy Jumalan kirkkaudesta vain tuomioiden kautta.
Siksi on olemassa Ilm. 18.
Enkeli täyttää koko maan Jumalan kirkkaudella.
Silloin on Jumalan valtakunta tullut maan päälle.
Jae 2: "Ja hän huusi voimallisella äänellä sanoen: -
'Kukistunut, kukistunut on suuri Babylon -
ja tullut riivaajain asuinpaikaksi -
ja kaikkien saastaisten henkien tyyssijaksi -
ja kaikkien saastaisten ja vihattavain lintujen tyyssijaksi."
Siinä puhutaan haaskalinnuista, jotka syövät kuollutta.
Tässä Jumala vuodattaa tuomionsa Babylonin ylle.
Raamatun profetioissa Babylonilla viitataan pakkosiirtolaisuuteen.
Babylonin kukistuminen tarkoittaa pakkosiirtolaisuuden loppumista.
Ryhmää rabbeja -
voitaisiin pyytää vastaamaan seuraavaan kysymykseen.
Mitä pakkosiirtolaisuuden loppu tuo tullessaan?
Asiaa voitaisiin kysyä vaikka sadan rabbin joukolta.
He kaikki vastaisivat: valtakunta.
Jotta Jumalan valtakunta voi tulla todelliseksi, -
pakkosiirtolaisuuden pitää loppua. Sen lopettaa tuomio.
Jakeen 2 lopussa kerrotaan, -
että Babylonista tulee asuinsija -
kaikelle saastaiselle ja kuolemaan liittyvälle.
Ilm. 18:3: -
"Sillä hänen haureutensa vihan viiniä ovat kaikki kansat juoneet..."
Tuon lauseen rakenteen tarkoitus on antaa meille ilmestystä.
"Sillä hänen haureutensa vihan viiniä..."
Babylonin haureudella tarkoitetaan epäjumalanpalvelusta.
Kyseessä on väärä uskonto, joka perustuu lihan himoille.
Epäjumalanpalvelus tarkoittaa syntisten halujen toteuttamista -
uskonnollisessa yhteydessä.
"Enhän minä syntiä tee. Minähän harjoitan uskontoa."
Sellainen uskonto herättää Jumalan vihan kaikkia kansoja kohtaan.
Sana "kansat" voidaan myös kääntää sanalla "pakanat".
Minulla ei ole ennakkoluuloja ei-juutalaisia kohtaan.
Mutta meidän pitää ymmärtää, mitä sanalla "pakanat" tarkoitetaan.
Kun Uudessa testamentissa käytetään sanaa pakanat, -
sillä voidaan tarkoittaa kansoja.
Mutta sillä voidaan tarkoittaa myös niitä, -
joilla ei ole liittosuhdetta Jumalaan, jopa juutalaisia.
Jos juutalainen kapinoi, hän ei ole Jumalan liitossa.
Pakana, joka kapinoi evankeliumia vastaan, -
ei ole myöskään liitossa Jumalan kanssa.
Jumala ei katso ihmiseen.
Kyse ei ole ihmisen juutalaisuudesta vaan uskosta.
Jos otamme uskon kautta armon vastaan, olemme uudessa liitossa.
Tuomio koskee siis niitä, jotka eivät ole liittosuhteessa Jumalaan.
Kaikki kansat, pakanat tai ilman liittosuhdetta olevat -
juovat Jumalan vihan viiniä.
Mukana väärässä uskonnossa olivat maan kuninkaat eli johtajat.
"...ja maan kuninkaat ovat haureutta harjoittaneet hänen kanssansa..."
Sitten puhutaan kauppiaista, niistä, jotka hallitsevat kaupankäyntiä.
"...ja maan kauppiaat ovat rikastuneet hänen hekumansa runsaudesta."
He halusivat rikastua voidakseen toteuttaa lihansa himoja.
Syynä oli epäjumalanpalvelus ja alamaisuus pahalle maailmanvallalle.
Seurauksena on Jumalan tuomio.
He valitsivat lihan mukaan, mistä on seurauksena kuolema.
Tätä äänitettäessä Tooraa luetaan Toisesta Mooseksen kirjasta.
Siellä Mooses tulee näyttämölle.
Jumala sanoo hänelle: "Aion käyttää sinua.
Saat tuoda juutalaiset Egyptistä luvattuun maahan."
Juutalaisten pelastuminen Egyptistä on vertauskuva siitä, -
että me pelastumme synnistä Pääsiäiskaritsamme verellä -
ja pääsemme Jumalan valtakuntaan.
Epäröityään Mooses suostuu.
Mutta Mooses ei ympärileikkaa poikiaan.
Ympärileikkaus puhuu lihan kuolemasta.
Myös lunastus merkitsee lihalle kuolemaa.
Moosekselle on annettu tehtäväksi lunastustyö.
Ei ole sattumaa, että hänelle syntyy poika.
Hänet pitäisi ympärileikata 8. päivänä, mutta Mooses ei tee niin.
Silloin Jumala yrittää surmata Mooseksen, -
koska lunastus vaatisi lihan kuolemisen.
Lihalle voidaan tarkoittaa ihmisen kehoa, hänen henkeään.
Tai kyseessä voi olla lihallisen luonnon kuolema, -
joka syntyy ristin kaikkiriittävyydestä.
Eli kyseessä on kuolema.
Lunastukseen kuuluu aina kuolema, -
mutta Mooses ei ympärileikannut poikaansa.
Siksi kuolema lähestyi Moosesta, mutta hänen vaimonsa puuttui asiaan.
Naiset liittyvät Raamatussa usein lunastukseen.
Sippora ymmärtää lunastusta.
Kyseessä ei ole sattumanvarainen hyökkäys Mooseksen kimppuun.
Mooses ei kuolettanut lihaa. Hän ei ympärileikannut poikaansa.
Mutta Sippora tekee niin. Hän sanoi: "Olen vaimosi veren kautta."
Kirjaimellisesti: "Sinä olet mieheni veren kautta."
Sippora viittasi liittoon. Avioliittokin on veriliitto.
Avioliitossa vaimosta tulee miehelle apu.
"Ymmärrän, mihin sitouduin, kun solmin kanssasi avioliiton.
Minun on oltava sinulle apu, ja tehtävä se, mihin sinä et pysty.
Olen vierelläsi sinua auttamassa." Juuri niin hän toimi -
korostaakseen sitä, että lunastuksesta seuraa lihan kuolema.
Ilm. 18:4: "Ja minä kuulin toisen äänen taivaasta sanovan: -
'Lähtekää siitä ulos, te minun kansani..."
Siinä kerrotaan tärkeä asia.
Pois lähteminen eteenpäin pääsemiseksi on hepreaksi letset.
Se on teologisesti merkittävä termi, -
koska heprean sanoista "lähteä ulos" saadaan sana exodus.
Rabbien mukaan usein, kun Raamatussa esiintyy sana letset, -
asiayhteytenä on lunastus.
Eli tässä halutaan sanoa, -
ettemme pääse lähtemään pois kokematta ensin lunastusta.
Messias Jeshuan tarjoama lunastus vapauttaa lähtemään.
Eli Sanassa esiintyy usein pieniä vihjeitä siitä, -
että vain Karitsan lunastuksen kautta -
ihminen pääsee pois Babylonista.
Samoin vain pääsiäiskaritsan veren kautta -
juutalaiset pääsivät vapaaksi Egyptin orjuudesta.
Näitä vertauskuvia toistetaan Sanassa useaan otteeseen, -
jotta ymmärtäisimme Jumalan totuutta paremmin.
Näitä asioita ei huomaa ensimmäisellä lukukerralla -
vaan vasta silloin, kun luet niitä usein -
ja pyydät Pyhää Henkeä valaisemaan tekstiä.
Syvällinen oppiminen ei ole helppoa, -
mutta jos etsimme sinnikkäästi, Jumala itse alkaa opettaa meitä.
Jae 4: "Ja minä kuulin toisen äänen taivaasta sanovan: -
'Lähtekää siitä ulos, te minun kansani, -
ettette tulisi hänen synteihinsä osallisiksi -
ja saisi tekin kärsiä hänen vitsauksistansa."
Siinä synnit liitetään vitsauksiin.
Kohdan tarkoitus on opettaa, -
että syntielämästä seuraa Jumalan tuomio ja vitsaukset.
"...ettette tulisi hänen synteihinsä osallisiksi..."
Jae 5: "Sillä hänen syntinsä ulottuvat taivaaseen asti..."
Jumala reagoi tilanteeseen.
Joka kerta, kun jokin ulottuu taivaaseen asti, -
Jumala reagoi, kuten jakeen jatkosta näkyy.
"...ja Jumala on muistanut hänen rikoksensa."
Aina, kun Jumala "muistaa" Sanassa jotain, -
hän aikoo tehdä jotain.
Toisessa Mooseksen kirjassa on kohta, -
jossa kansa anoi Jumalaa toimimaan, mutta hän oli hiljaa.
Vasta sitten, kun heprealaisten kätilöt osoittivat jumalanpelkonsa, -
Jumala muisti liittonsa ja alkoi pelastaa kansaansa Egyptistä.
Tässä kohdassa synnit ulottuvat taivaaseen asti ja Jumala muistaa.
Jae 5: "... ja Jumala on muistanut hänen rikoksensa.
Kostakaa hänelle sen mukaan, kuin hän on tehnyt, -
ja antakaa hänelle kaksinkertaisesti hänen teoistansa..."
VT:n mukaan Israel on maksanut synneistään kaksinkertaisesti.
Jumala ei katso henkilöön.
Myös pedolle kostetaan sen synnit kaksinkertaisesti.
Jumala joko osoittaa suurta hyvyyttään tai suurta vihaansa.
Babylon joutuu maksamaan teoistaan kaksinkertaisesti.
"Niin paljon kuin hän on itselleen kunniaa ja hekumaa hankkinut, -
niin paljon antakaa hänelle vaivaa ja surua.
Koska hän sanoo sydämessään: 'Minä istun kuningattarena..."
Sana "kuningatar" kertoo tässä paljon.
Miksi siinä sanotaan, että hän istuu kuningattarena?
Se tarkoittaa: "Istun valtaistuimella kuningattarena."
Kohdassa puhutaan Israelista.
Se on tarkoitettu kaikille Israeliin kuuluville, -
eli Jumalan valtakuntaan kuuluville, olitpa juutalainen tai et.
Valtakuntaan kuuluvat ymmärtävät Sanaa.
Sanoilla "sapatti" ja "kuningatar" on yhteys.
Joka perjantai-iltana sapattia vastaanotettaessa synagogissa -
sapattia kutsutaan kuningattareksi.
Tämä johtuu siitä, että sapatti kuuluu Jumalan valtakuntaan.
Ideana on, että sapatti on välttämätön Jumalan valtakunnalle -
niin kuin kuningaskin on.
Mutta tässä mainittu kuningatar ei odota Kuningasta.
Hän sanoo jakeessa 7: -
'Minä istun kuningattarena -
enkä ole leski enkä ole surua näkevä'..."
Hänestä ei tule leskeä, koska hän ei ole kenenkään vallan alainen.
Kuningasta ei ole. Hän on erillään. Lisäksi hänellä on väärä uskomus: -
"...enkä ole leski enkä ole surua näkevä'..."
Hän luulee, ettei hänen valtakautensa lopu lainkaan.
Tunnemme sanonnan: "Syökää, juokaa ja iloitkaa, -
koska huomenna kuolemme."
Maallistuneimmatkin ihmiset tietävät, -
että elämä päättyy joskus.
Mutta Babylon on uskonut sielunvihollisen harhan.
Vihollinen luulee voittavansa Jumalan ja pysyvänsä ikuisesti vallassa.
Siksi Babylon luulee, -
ettei se jää leskeksi eli että sen hallintavalta ei lopu.
Jae 8: -
"...sentähden hänen vitsauksensa tulevat yhtenä päivänä: -
kuolema ja suru ja nälkä, ja hän joutuu tulessa poltettavaksi, -
sillä väkevä on Herra Jumala, joka on hänet tuominnut."
Jälleen huomaamme, että Jumala on suurempi.
Hänen tuomionsa saapuu.
Tässä sanotaan, että Jumalan tuomio saapuu yhtenä päivänä -
eli nopeasti.
Maalliselta kannalta katsottuna tuomio saapuu nopeasti.
Kerron esimerkin siitä, mistä ei ole kyse.
Lapsuuden kaupungissani oli iso tehdas.
Se ei ollut kovin korkea, mutta se oli rakennettu valtavan laajalle.
Kerrostalot hajotetaan räjähteillä, ja ne romahtavat hetkessä.
Mutta tämän tehtaan rakentaminen -
kuten sen hajottaminenkin kestivät kauan.
Jumalan voima on räjähtävän suuri.
Babylonin maailmanvalta pitää itseään niin voimakkaana ja rikkaana, -
ettei loppua ole näkyvissä.
Mutta kuningasten Kuningas ja herrain Herra tuhoaa sen silmänräpäyksessä.
Kyseessä on tapahtuma, johon he eivät uskoneet.
Mutta Jumala kykenee sen tekemään.
"...sillä väkevä on Herra Jumala, joka on hänet tuominnut."
"Ja maanpiirin kuninkaat... itkevät ja parkuvat häntä..."
Syynä on se, että kaikki himonsa he olivat toteuttaneet hänen kauttaan.
He olivat luulleet, ettei Babylonille tulisi loppua ollenkaan.
He uskoivat voivansa jatkaa himojensa tyydyttämistä.
Mutta pitää huomata, -
että lihan himojen tyydyttäminen on aina väliaikaista.
Elämme hetkessä emmekä käsitä lopun jo siintävän.
Ilm. 18 puhuu siitä, että loppu on lähellä.
Jae 9: "Ja maanpiirin kuninkaat, -
jotka hänen kanssansa ovat haureutta harjoittaneet -
ja hekumallisesti eläneet, -
itkevät ja parkuvat häntä, kun näkevät hänen palonsa savun..."
Pyhä Henki on innoittanut Johannesta -
käyttämään tässä profetiassa sanontoja Vanhasta testamentista, -
jotta ymmärtäisimme asian paremmin.
Jakeessa 10 puhutaan loitolla seisomisesta.
Samoin tehtiin myös Siinain vuorella.
Heti sen jälkeen, kun Jumala oli antanut kymmenen käskyä, -
hän alkoi toimia, mutta Israelia pelotti.
Kansa seisoi loitolla, -
koska se ei ollut valmis eikä ymmärtänyt Jumalan aikeita.
He kapinoivat niitä vastaan.
Ilm. 18:10: "...he seisoivat loitolla..." koska heitä pelotti.
Maan kuninkaat kyllä ymmärsivät mutta he eivät olleet valmiita.
He näkivät kyllä tuomion saapuvan.
"...he seisovat loitolla kauhistuen hänen vaivaansa -
ja sanovat: 'Voi, voi sinua, Babylon, sinä suuri kaupunki, -
sinä vahva kaupunki, sillä sinun tuomiosi tuli yhdessä hetkessä!"
Tuomio tulee nopeasti.
Nähdään ensi viikolla.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen